10. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 832 της 29/31 Δεκ. 1970 (ΦΕΚ Α΄ 288) Περί τροποποιήσεως και συμπληρώσεως διατάξεών τινων του υπ’ αριθ. 465/70 Β.Δ/τος «περί όρων και προϋποθέσεων εγκαταστάσεως και λειτουργίας αντλιών καυσίμων προ πρατηρίων κειμένων εκτός των εγκεκριμένων σχεδίων πόλεων και κωμών ή εκτός κατωκημένων εν γένει περιοχών και περί κυκλοφοριακής συνδέσεως εγκαταστάσεων μετά των οδών».  (Διόρθ. Ημαρτ. της 3 Μαρτ. 1971 ΦΕΚ Α΄ 45). Έχοντες υπ’ όψιν: 1.Τας διατάξεις του άρθρ. 20 του 3334/55 Ν.Δ/τος «περί μεταφοράς αγαθών επί κομίστρω δια φορτηγών τριτρόχων αυτοκινήτων και τροποποιήσεως και συμπληρώσεως διατάξεων αναφερομένων εις θέματα της Γενικής Διευθύνσεως Μεταφορών». 2.Τας διατάξεις του 511/70 Ν.Δ/τος «περί ιδρύσεως και λειτουργίας πρατηρίων υγρών καυσίμων, σταθμών αυτοκινήτων, πλυντηρίων αυτοκινήτων και περί κυκλοφοριακής συνδέσεως εγκαταστάσεων μετά των οδών». 3.Το κατ’ εξουσιοδότησιν του ως άνω 511/70 Ν.Δ/τος εκδοθέν υπ’ αριθ. 465/70 Β.Δ/μα «περί όρων και προϋποθέσεων εγκαταστάσεως και λειτουργίας αντλιών καυσίμων προ πρατηρίων κειμένων εκτός των εγκεκριμένων σχεδίων πόλεων και κωμών ή εκτός κατωκημένων εν γένει περιοχών και περί κυκλοφοριακής συνδέσεως εγκαταστάσεων μετά των οδών». 4.Την υπ’ αριθ. 931/17.12.70 γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών, Δημοσίων Έργων, και Συγκοινωνιών Υπουργών, απεφασίσαμεν και διατάσσομεν: Άρθρ.1.-1.Η λειτουργία των ιδρυθέντων, κατά τας προϊσχυούσας του υπ’ αριθ. 465/70 Β.Δ/τος διατάξεις, πρατηρίων υγρών καυσίμων, απαγορεύεται από 1ης Ιαν. 1971, εφ’ όσον δεν έτυχον νέας αδείας λειτουργίας κατά την υπό του αυτού Β.Δ/τος προβλεπομένην διαδικασίαν. 21.Ε.κ.8 Πρατήρια Υγρών Καυσίμων Πρατήρια Υγρών Καυσίμων 21.Ε.κ.9-11 2.Εφ’ όσον δια τα περί ων το παρόν άρθρον πρατήρια, υπεβλήθησαν εις την αρμοδίαν Υπηρεσίαν μέχρι 31ης Δεκ. 1970 τα υπό του υπ’ αριθ. 465/70 Β.Δ/τος προβλεπόμενα δικαιολογητικά, δια την εξ υπαρχής εξέτασιν αυτών, επιτρέπεται η λειτουργία των μέχρι 30 Ιουν. 1971. 3.Η εν λόγω άδεια λειτουργίας χορηγείται μετά την προσαρμογήν της διατάξεως συνδέσεώς των μετά της εθνικής, επαρχιακής, δημοτικής ή κοινοτικής οδού, εις ην κατά περίπτωσιν ανήκουν, συμφώνως προς τα δια της παρ. 4 του άρθρ. 6 του 465/70 Β.Δ/τος εγκριθέντα αντίστοιχα υπ’ αριθ. 101 έως 109 σχεδιαγράμματα, μη απαιτουμένης της εφαρμογής ετέρου τινός όρου του αυτού Δ/τος. Άρθρ.2.-(Αντικαθίσταται η περίπτ. α΄ της παρ. 2 του άρθρ. 5 του Β.Δ. 465/70). Άρθρ.3.-Η εν άρθρ. 34 του υπ’ αριθ. 465/70 Β.Δ/τος προθεσμία προσαρμογής προς τας διατάξεις αυτού των πάσης φύσεως εγκαταστάσεων, περί ων το άρθρ. 24 του αυτού Β.Δ/τος, παρατείνεται μέχρι της 30ής Ιουν. 1971. Άρθρ.4.-Εις τους αυτούς επί των Οικονομικών, Δημοσίων Έργων και Συγκοινωνιών Υπουργούς, ανατίθεμεν την δημοσίευσιν και εκτέλεσιν του παρόντος. 